بیر چوخ اینسان هر گون یویونماغی تمیزلیک و ساغلام‌لیق باخیمین‌دان چوخ مهم اولدوغونو دوشونه بیلر، اما عالیم‌لرین بو مسئله‌یه موناسیبتی هئچ ده تخمین ائتدیگیمیز کیمی دئییل.
ایکی درماتولوقون آپاردیغی آراشدیرما نتیجه‌سینده، اینسان‌لارین حدین‌دن آرتیق یویونماقلارینی معینلشدیریب. نیویورک‌-داکی موونت سینای خسته‌خاناسیندا پروفسورون کؤمکچی‌سی ایشله‌ین دوکتور جوشوا زیکنر حساب ائدیر کی، تز-تز آلدیغیمیز دوش و بدن قوخوسو کیمی بیلدیگیمیز مسئله، اول‌لر سوسیال عامل‌لر طرفین‌دن معین ائدیلمیش بیر توّهم دیر.
دیگر بیر درماتولوق دوکتور رانللا هرش ایسه دوکتور زیکنرین حاق‌لی اولدوغونو بیلدیریب: "اینسان‌لار حساب ائدیرلر کی، چوخ یویونماق و بونا اجتماعی باخیم‌دان دقت ائتمه گیمیز چوخ مهم‌دور. بو ادعانین سوسیال عامیل لردن قایناقلاندیغینی درک ائتملیگیک".
هر ایکی درماتولوق، خصوصیله ایستی سو ایله تز-تز یویونماغی دریده قوروما و ناراحات‌لیق‌لارین یارانماسینا سبب اولا بیله جگینی دئییر.
بونونلا یاناشی، دریمیزده اولان "یاخشی خاصیت‌لی باکتری لر" اؤله بیلر و بو خسته‌لیک‌لره قارشی دریمیزین داها حساس و مدافعه‌سیز وضعیته گلمه‌سینه سبب اولا بیلر.
هر ایکی حکیم، خصوصاً بو مسئله‌یه دقتی یؤنلدیب: "اوشاق‌لارینیزی هر گون یویوندورمایین، چونکی بو اونلارا خیردن چوخ ضرر وئره‌جک. اگر اوشاق‌لار کیچیک یاش‌دان اعتباراً باکتری لره معروض قالمازلارسا، یاش‌لاری آرتدیقجا دری‌لری داها حساس اولا‌جاق.
موجود اولدوغونوز وضعیت و گونده‌لیک فعالیت‌لرینیز تز-تز یویونماغی لازیم اولماسی مسئله‌سینده سیزی کؤنول‌سوزلویه ایستیقامتلن‌دیره بیلر، اما هر گون یویونماق حکیم‌لرین توصیه ائتدیگی بیر حرکت دئییل.
اگر هر گون ترلمه‌نیزه سبب اولان بیر ایش و یا فعالیت گؤرمه میسینیزسه، اوندا ایکی گون‌دن، حتی اوچ گون‌دن بیر دوش آلمانیز توصیه اولونور. بو وضعیت سیزی چوخ ناراحات ائده‌جکسه، اورگانیزمینیزین تر قوخوسو یارا‌دان بؤلگه‌لرینی سابونلا و یا تمیزلییجی دسمال‌لارلا تمیزله‌یه بیلرسینیز. بونونلا دا هم پیس قوخولاردان، هم ده تر سببیله فورما‌لاشا‌جاق باکتری لردن خلاص اولا بیلرسینیز.
حکیم‌لرین وورغولادیغی باشقا بیر مسئله ده وار: "آلت پالتارینیزی دییش‌دیرمک اوچون یویونماغی گؤزلمیین. دوش آلسانیزدا، آلماسانیزدا عیبی یوخ‌دور، هر گون آلت پالتارینیزی دییشین".
